У паняцця ёсць і іншыя значэнні, гл. Стэнфард.

**Стэнфард** (англ.: Stanford) — статыстычна адасобленая мясцовасць у акрузе Санта-Клара ў Каліфорніі (ЗША), якая мяжуе з Пала-Альта. Практычна цалкам уяўляе сабой універсітэцкі гарадок, насельніцтва складаюць студэнты, выкладчыкі і даследчыкі Стэнфардскага ўніверсітэта. Жылы раён Каледж-Тэрэйс, які прылягае да ўніверсітэта, уваходзіць у муніцыпальныя межы Пала-Альта.

Насельніцтва
------------

Паводле перапісу насельніцтва 2000 года, у Стэнфардзе пражывала 13 315 чалавек (13 676 у 2007 годзе). Насельніцтва Стэнфарда па шэрагу параметраў адрозніваецца ад насельніцтва ЗША і штата Каліфорнія, што абумоўлена яго складам — студэнты і выкладчыкі. У прыватнасці, у Стэнфардзе пражывае значна больш высокі працэнт насельніцтва ў працаздольным узросце з 18 да 65 гадоў (93 % супраць 74 % у цэлым па краіне) і нізкі працэнт дзяцей да 5 гадоў (3 % супраць 7 %). Сярэдні ўзрост жыхара Стэнфарда ў 2007 годзе быў у паўтара разы ніжэйшы, чым па Каліфорніі ў цэлым (22,1 супраць 33,3 года). Больш за 94 % насельніцтвы Стэнфарда ва ўзросце 25 гадоў і старэй мае прынамсі першую навуковую ступень (24 % у сярэднім па краіне). Звыш чвэрці жыхароў Стэнфарда азіяцкага паходжання (менш за 4 % у сярэднім па ЗША), больш за 25 % нарадзіліся па-за межамі ЗША (11 % па краіне). Толькі 27 % мужчынскага насельніцтва Стэнфарда і менш за 30 % жаночага насельніцтва знаходзіцца ў шлюбе, тады як па ЗША доля жанатых і замужніх перавышае 50 %.

Адрозніваецца насельніцтва Стэнфарда ад сярэднеамерыканскага і па эканамічных паказчыках. У прыватнасці, у Стэнфардзе значна вышэй доля насельніцтва, якое карыстаецца здымным жыллём (75 % адзінак жылля ідуць на здым супраць 34 % у сярэднім па краіне), і доля насельніцтва, якое пражывае ніжэй рысы беднаты (21 % супраць 12 % па ЗША), пры тым, што ў сярэднім даход на душу насельніцтва (22 443 долара ЗША) некалькі перавышае аналагічны нацыянальны паказчык (21 587 долараў).

Палітыка
--------

Па палітычных поглядах насельніцтва Стэнфарда мае левы нахіл. Паводле даных за 2002 год, 54 % насельніцтва падтрымлівалі дэмакратаў і толькі 36 % падтрымлівалі рэспубліканцаў. На прэзідэнцкіх выбарах 2000 года 56 % выбаршчыкаў прагаласавалі за кандыдата ў прэзідэнты ад дэмакратычнай партыі Альберта Гора.

Спорт
-----

У ліпені праводзіцца жаночы тэнісны турнір Bank of the West Classic, які з 2009 года адносіцца да катэгорыі прэм'ер-турніраў WTA. Гульні праходзяць на адкрытых хардавых кортах.

Славутасці
----------

Стэнфардская «Талерка»
У Стэнфардзе размешчаны Цэнтр мастацтваў імя Кантара (англ.: Cantor Arts Center) і карцінная галерэя Томаса Уэлтана, якая з'яўляецца часткай факультэта гісторыі мастацтва, а таксама парк скульптур Радэна, які змяшчае 200 прац скульптара, уключаючы копіі «Вароты Пекла» і «Грамадзян Кале».

Яшчэ адной славутасцю Стэнфарда лічыцца радыётэлескоп, у прастамоўі названы проста «Талеркай» (англ.: The Dish).

Побач са студгарадком Стэнфарда размешчаны запаведнік Джаспер Рыдж (англ.: Jasper Ridge Biological Preserve), які выкарыстоўваецца для даследаванняў супрацоўнікамі і студэнтамі ўніверсітэта.

Зноскі
------

1. ↑  Сенацкая выбарчая акруга № 11 — люты 2002 года Архівавана 20 жніўня 2009.  (англ.)
2. ↑  Thomas Welton Stanford Art Gallery Архівавана 13 ліпеня 2014.  (англ.)
3. 1 2  Інфармацыя для наведвальнікаў Стэнфарда Архівавана 22 студзеня 2014.  (англ.)
4. ↑  Сад скульптур Радэна ў Стэнфардзе  (англ.)
5. ↑  Overview of Jasper Ridge Biological Preserve  (англ.)

Спасылкі
--------

* Стэнфард, Каліфорнія Архівавана 12 лютага 2020. на сайце Бюро перапісу насельніцтва ЗША  (англ.)
* Стэнфард, Каліфорнія на сайце City-data.com  (англ.)

| ⛭Каліфорнія |
| --- |
| Сталіца | 
* Сакрамента

 |  |
| Найбуйнейшыя гарады | 
* Лос-Анджэлес
* Сан-Дыега
* Сан-Хасэ
* Сан-Францыска
* Лонг-Біч
* Фрэсна
* Сакрамента
* Окленд
* Санта-Ана
* Анахайм

 |
| Акругі | 
* Аламіда
* Алпайн
* Амадор
* Б’ют
* Вентура
* Глен
* Гумбальт
* Дэль-Нортэ
* Ёла
* Імперыял
* Іньё
* Калаверас
* Калуза
* Керн
* Кінгс
* Контра-Коста
* Ласен
* Лейк
* Лос-Анджэлес
* Мадэра
* Мано
* Мантэрэй
* Марын
* Марыпоса
* Мендасіна
* Мерсед
* Модак
* Напа
* Невада
* Орындж
* Плумас
* Плэйсер
* Рыверсайд
* Сакрамента
* Салана
* Сан-Беніта
* Сан-Бернардына
* Сан-Дыега
* Сан-Луіс-Абіспа
* Сан-Матэа
* Санома
* Сан-Францыска
* Сан-Хаакін
* Санта-Барбара
* Санта-Клара
* Санта-Крус
* Сатэр
* Сіскію
* Станіслаус
* Сьера
* Трыніці
* Туалэмі
* Туларэ
* Фрэсна
* Ціхама
* Шаста
* Эль-Дарада
* Юба

 |
| Артыкулы па тэме | 
* Геаграфія
	+ Аэрапорты
	+ Аўтамагістралі
	+ Нацыянальныя паркі
* Гісторыя
	+ тэрыторыя Каліфорнія
* Культура
	+ Музыка
* Славутасці
* Урад
* Губернатар
	+ Спіс
* Сімвалы
	+ Сцяг
	+ Пячатка
	+ Гімн

 |